Ramiro González

Ramiro González Vicente (Burgos, Espainia, 1962ko apirilaren 20a) politikaria da, Euzko Alderdi Jeltzalekoa. Sortzez Burgoskoa, Gasteizen (Araba) bizi izan da lau urte zituenetik.«Ramiro González investido diputado general de Álava con los votos del PSE», Noticias de Álava, 2015-06-30. Arabako ahaldun nagusia da 2015az geroztik.

 Bizitza 
Burgosen jaioa, lau urte zituela bere familiarekin Gasteizera (Araba) aldatu zen. Zuzenbide Zibilean eta Merkataritzako Zuzenbidean lizentziatu zen EHUn eta abokatu gisa jarduten du. Ezkonduta dago eta bi alaba ditu.

2002. urtean Euzko Alderdi Jeltzalean afiliatu zen, eta 2007. urteaz geroztik Arabako Batzar Nagusietako prokuradorea da. Xabier Agirre alderdikidea Arabako ahaldun nagusi izan zen legegintzaldian, González EAJko bozeramaile-ondokoa izan zen Batzar Nagusietan. 2011n, EAJk Arabako Foru Aldundia Alderdi Popularraren alde galdu zuenean, Ramiro González talde jeltzaleko bozeramaile izendatu zuten, Xabier Agirre ordezkatuta.

2015eko hauteskundeetarako, Gasteizko barrutiko zerrenda-burua izan zen González. Bigarren indarra izan zen arren, EAJ prokuradore gehien lortu zituen alderdia izan zen; eta ondoren, 2015eko ekainaren 30ean, EAJren eta PSE-EEren 18 botoei esker, Ramiro González Arabako ahaldun nagusi izendatu zuten.Ramiro Gonzálezen biografia

 Erreferentziak 

 Kanpo estekak 
  Ramiro Gonzálezen bloga.

Kategoria:Jelkideak
Kategoria:Arabako politikariak
Kategoria:Arabako ahaldun nagusiak
Kategoria:Gasteiztarrak
Kategoria:Euskal Herriko Unibertsitateko Zuzenbide Fakultateko ikasleak